text: لانچ کئے جانے کی تقریب میں تقریر کرتے ہوئے ثقافت کے وزیر مملکت ( آزادانہ چارج ) ڈاکٹر مہیش شرما نے بتایا کہ طالب علمی کے زمانے میں کتابیں حاصل کرنے میں انہیں کن کن پریشانیوں کا سامنا کرنا پڑا ۔ انہوں نے وزارت فروغ انسانی وسائل کے این ڈی ایل کی پہل کا شکریہ ادا کیاجس کی بدولت ملک بھر کے لاکھوں طلباء کو مدد ملے گی ۔ انہوں نے مزید کہا کہ وزارت فروغ انسانی وسائل کی نیشنل ڈیجیٹل لائبریری اور وزارت ثقافت کی نیشنل ورچوول لائبریری آف انڈیا مل کر دنیا کے نقشے پر ایک نہ مٹنے والا نقش قائم کریں گی ۔ انہوں نے کہا کہ تعلیم اور ثقافت ’ کثرت میں وحدت ‘ کے بھارت کے نظرئیے کی کلید ہیں اور وزارت فروغ انسانی وسائل کی پہل نیشنل ڈیجیٹل لائبریری اس سمت میں ایک پہل ہے ۔